text: Iværksætteri gavner syddansk økonomi
  13 april 2015 kl. 13.02
  Der er bedring på vej i den danske økonomi - og takket være iværksættere og nye projekter, kan det blive endnu bedre, spår økonom.
  De svære finanskrisetider med nedgang i økonomien og dystre udsigter er nu ved at vende til det modsatte.
  - Det går fremad for dansk økonomi, siger makroøkonom for Sydbank Peter Bojsen Jakobsen til TV SYD.
  I aften sætter vi fokus på iværksættere, og her kan du møde tre unge drenge, som har startet deres egen grillbar op i Kolding. Og netop sådan en idé er godt for den danske økonomi.
  - Når der er en spirende optimisme i økonomien, så får man som iværksætter også mere mod på at tage chancer og investere sine penge i nye projekter, siger Peter Bojsen Jakobsen og fortsætter:
  - Iværksættere spiller en stor rolle i økonomien, og deres ideer kan gavne dansk økonomi på sigt.
  Hvis du ikke kan vente til i aften, så kan du se indslaget her. Varighed 1:41
  
  